<p><img src="images/bpt.jpg" alt="" style="display: block; margin-left: auto; margin-right: auto;" /></p>
<p style="text-align: justify;"><strong>ข้อมูลทั่วไป</strong><br />บริษัท บุญปัญญา เทคโนโลยี จำกัด (BPT) เป็นบริษัท ได้ขึ้นทะเบียนกับศูนย์ข้อมูลที่ปรึกษาไทย สำนักงานบริหารหนี้สาธารณะ กระทรวงการคลัง เป็นที่ปรึกษาประเภท A หมายเลข 2705 เป็นที่ปรึกษาในสาขาคมนาคมขนส่ง และสาขาอุตสาหกรรมก่อสร้าง และได้รับใบอนุญาตประกอบวิชาชีพวิศวกรรมควบคุมประเภทนิติบุคคลจากสภาวิศวกร ใบอนุญาตเลขที่ 0559/51</p>
<p style="text-align: justify;"><strong>ประวัติบริษัท</strong><br />บริษัท บุญปัญญา เทคโนโลยี จำกัด (BPT) ก่อตั้งขึ้นเมื่อปี พ.ศ. 2545 แต่เดิมชื่อ บริษัท ลีโอ เอ็นจิเนียริ่ง แอนด์ คอนสตรัคชั่น จำกัด และได้เปลี่ยนชื่อเป็น บริษัท บุญปัญญา เทคโนโลยี จำกัด ในเดือน มิถุนายน 2551 เป็นต้นมา โดยเป็นบริษัทที่ปรึกษา ให้บริการด้านงานศึกษาความเหมาะสม สำรวจและ ออกแบบรายละเอียดทางด้านวิศวกรรมโยธา ได้แก่ งานถนน งานสะพาน งานสาธารณูปโภค งานทรัพยากรน้ำและงานป้องกันน้ำท่วม งานวางท่อก๊าซ งานอาคาร รวมทั้งออกแบบระบบไฟฟ้าและระบบประปา</p>
<p><strong>ขอบข่ายการให้บริการ</strong><br />บริษัทฯมีขอบข่ายการให้การบริการที่ปรึกษาทางด้านวิศวกรรมหลายสาขาดังนี้</p>
<p>(1) งานสำรวจภูมิประเทศ จัดทำหมุดหลักฐาน และปรับแก้ภาพถ่ายทางอากาศ<br />(2) งานศึกษาความเหมาะสมด้านวิศวกรรมจราจร<br />(3) งานศึกษาความเหมาะสม ออกแบบเบื้องต้น และออกแบบรายละเอียด งานถนน สะพาน อุโมงค์ทางลอด และทางแยกต่างระดับ<br />(4) งานศึกษาวางแผนหลัก ศึกษาความเหมาะสม และออกแบบรายละเอียด งานทางด้านวิศวกรรมแหล่งน้ำ ระบบป้องกันน้ำท่วมและชลศาสตร์<br />(5) งานสำรวจรายละเอียดอสังหาริมทรัพย์<br />(6) งานเจาะสำรวจและวิเคราะห์สภาพชั้นดิน<br />(7) งานสำรวจ วิเคราะห์ และคาดการณ์ ปริมาณจราจร<br />(8) จัดทำเอกสารประกวดราคา ประมาณราคาค่าก่อสร้างและการคัดเลือกผู้รับจ้างงานก่อสร้าง<br />(9) ควบคุมและบริหารงานการก่อสร้างต่างๆเช่น อาคาร ถนน สะพาน ตกแต่งภายในและการวางระบบสาธารณูปโภคต่างๆ</p>